মহাত্মা গান্ধী’র জন্মদিনে বুধি কুন্দরনের জন্ম। পেশা হিসেবে ক্রিকেট খেলাকে বেছে নেন। শক্তিমত্তা ও আত্মবিশ্বাসের সাথে বলকে মোকাবেলা করতে সিদ্ধহস্তের পরিচয় দেন। সহজাত ভারতীয় উইকেট-রক্ষক হিসেবে সুনাম কুড়ান। পুরো পঞ্চাশের দশকে ভারতে দলে থাকা নরেন তামানে, প্রবীর সেন ও নানা যোশী’র ন্যায় উইকেট-রক্ষকদের সমপর্যায়ের ছিলেন তিনি।

খেলোয়াড়ী জীবনের অধিকাংশ সময়েই উইকেট-রক্ষকের দায়িত্বে ছিলেন। দর্শনীয় কিন্তু আনঅর্থোডক্সে ভঙ্গীমা অবলম্বন করে ডানহাতে ব্যাটিংকর্মে অগ্রসর হতেন। প্রায়শঃই সমসাময়িক ফারুক ইঞ্জিনিয়ারের সাথে জাতীয় দলে অন্তর্ভূক্তির প্রশ্নে তীব্র প্রতিদ্বন্দ্বিতায় তাকে লিপ্ত হতে হতো।

কর্ণাটক দলের সহযোদ্ধা ও অধিনায়ক ভি সুব্রাহ্মণ্য, কুন্দরনকে সমসাময়িক ফারুক ইঞ্জিনিয়ারের তুলনায় সেরা ব্যাটসম্যান ও উইকেট-রক্ষক হিসেবে বিবেচিত করতেন। ভারতীয় অফ স্পিনার ইরাপল্লী প্রসন্নের অভিমত, তিনি ভিন্ন আঙ্গিকে ব্যাটিং কর্মে অগ্রসর হয়েছিলেন। ১৯৬৪ সালে চেন্নাইয়ে সফরকারী ইংল্যান্ড দলের বিপক্ষে ১৯২ রানের ইনিংসটি ঐ সময়ে সেরা ইনিংসগুলোর অন্যতম ছিল।

মূল্যায়ন
নিউজিল্যান্ডের মুখোমুখি
আন্তর্জাতিক ক্রিকেট
ব্যক্তিগত জীবন